વિટામીન બી૧૨ની ઉણપ થઈ છે તે ખબર કેમ પડે? જો લાંબા સમય સુધી વિટામીન બી૧૨ની ઉણપની ખબર ન પડે તો તે મોટું નુકસાન કરી શકે છે. તેની ઉણપથી નબળાઈ, થાક, કબજિયાત જેવી તકલીફો થઈ શકે છે. હાથ અને પગમાં ઝણઝણાટીનું કારણ પણ વિટામીન બી૧૨ની ઉણપ હોય છે. વિટામીન બી૧૨ની ઉણપના કારણે યાદશક્તિ પર પણ અસર પડે છે. બી૧૨ની ઉણપના કારણે પેટ અને મૂત્રાશયને પણ નુકસાન પહોંચે છે. વિટામીન બી૧૨ની પૂર્તિ કરવા શું કરવું જોઈએ? આ સવાલ અગત્યનો છે. કારણકે ગમે તેવી જાણકારી હોય પણ ઉપાય ખબર ન હોય તો તેનો કોઈ અર્થ નથી. વિટામીન બી૧૨ની ઉણપથી બચવા માટે દૂધ કે દૂધજનિત ચીજો લેવી જોઈએ. આ સિવાય વિટામીન બી૧૨નો સૌથી સારો સ્રોત માંસ, માછલી વગેરે માંસાહાર છે. શાકમાં વિટામીન બી૧૨ નથી હોતું. દારૂ પણ ન પીવો જોઈએ અને ધૂમ્રપાન પણ છોડી દેવું જોઈએ કારણકે તેનાથી વિટામીન બી૧૨ પર અસર પડે છે.